 Wararka kale ee maanta ku soo kordhay xogta Coronavirus: New Zealand, Raiisul Wasaare Jacinda Ardern ayaa sheegtay in qofkasta ee dalkeeda soo galaya laga bilaabo saqda dhexe ee caawa oo Axad ah ay tahay inuu is karantiilo muddo 14 maalmood ah; waxaanse ku jiri doonin dadka ka imanaya jasiiradaha yaryar ee Koonfur badda Pacific-ga Australia, tirada kiisaska la xaqiijiyay ee cudurka ayaa waxa ay sare ugu kacday 200 halka saddex qofna ay dhinteen Shiinaha, masuuliyiinta ayaa sheegay in 13 ay dhinteen 11 kiis oo cusub oo cudurkaasi ahna la arkay Kuuriyada Koonfureed ayaa ku warrantay in in ka badan 204 ay cudurkaasi ka soo kabsadeen halka tirada kiisaska cusubna ay hoos u dhaceen - maalintii labaad oo xiriir ah Colombia ayaa sheegtay in ay xiri doonto xadka ay la wadaagto Venezuela saacaddu marka ay tahay 05:00 10:00 GMT, dalkeedana ay ka celin doonto musaafiriinta dhawaan booqatay Yurub ama Aasiya UK, waxaa la mamnuucayaa dhammaan goobaha ay dadka isugu yimaadaan laga bilaabo dabayaaqada todobaadka, ilo wareed dowladda ah ayaa sidaasi sheegay Xigashada Sawirka, Reuters Dhanka kale, Washington ayaa Jimcihii waxa ay u yeertay safiirka Shiinaha si ay uga cabato hadal ka soo yeeray diblumaasi Shiinees ah oo sheegay in milateriga Mareykanka ay suuragal tahay inuu cudurka Coronavirus uu soo galiyay waddanka Shiinaha. 